1079-82 Jwale kenya Kreste ka pelong ya hao; seo ke nnete ... Kreste le Moya o Halalelang ke ntho e le nngwe. Moya o Halalelang, ”Kreste“ ho bolela ”Motlotsuwa.“ Mme Moya o Halalelang ke ona tlotsuo eo, mme wena ke wena ya tlotsuwang. O ya bona? Mme ke Kreste ka hare ho wena ya o tlotsang. Le ya bona seo ke se bolelang? Jwale ebe o fumana ntho e nepahetseng. Jwale o ka sebedisa ntho e feng kapa e feng oo o batlang ho e sebedisa ka ho wena, hobane o ka hare ho mmele o tletseng dibneo tseo. Empa o ya bona, hoba le neo tse ka ntle ho mmele, ho ka se o thuse letho. ”Leha nka buwa jka dipuo tsa Mangeloi, ke sena lerato, ha ke letho. Leha nkaba le tumelo ke utlwisisa diphiri tsa Modimo, haho na thuso. Leha nka fana ka mmele waka ho ka tjheswa, ke fana ka sohle seo ke nang le sona ho ba futsana, leha nkaba letumelo ya ho sisinya thaba, ha ke letho.“ Le ya bona? O seke wa itshetleha hodima ntho tseo. Moya o Halalelang ke Motho; Ke Modimo, Modimo ka ho wena, Motho, Modimo, o kgantsha sohle se ka ho wena. O fetohile; o sebupuwa se setjha. Ntho e nngwe le e nngwe e phoso, O tla o bolella hore o phoso, jwale ebe o ya tlohela seo; o seke wa etsa seo. ”Ntate, ke ne ke sa ikemisetsa ho etsa seo, O ntshwarele.“ O ya bona? Mme seo ke –seo ke Moya o Halalelang.